Osnovna škola – Scuola elementare

RIVARELA, Novigrad-Cittanova

Emonijska 4, 52466 Novigrad

OIB: 27267656235

KLASA: 100-01/16-01/05

UR.BROJ: 2105/03-14/16-5

Novigrad, 25. kolovoza 2016.

**Poziv za iskaz interesa za obavljanje poslova pomoćnika u nastavi za učenike s poteškoćama u razvoju**

Istarska županija prijavitelj je projektnog prijedloga „MOZAIK 2“ prijavljenog na Poziv za dostavu projektnih prijedloga Ministarstva znanosti, obrazovanja i sporta pod nazivom „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“ u okviru Operativnog programa Učinkoviti ljudski potencijali sufinanciranog sredstvima Europskog socijalnog fonda.

Osnovna škola – Scuola elementare, RIVARELA Novigrad-Cittanova kao partner u projektu MOZAIK 2 raspisuje

**JAVNI POZIV**

za obavljanje poslova pomoćnika u nastavi za učenike s poteškoćama u razvoju u Osnovnoj školi – Scuola elementare, RIVARELA Novigrad-Cittanova

Radno mjesto: POMOĆNIK/POMOĆNICA U NASTAVI

Broj traženih osoba: 2

* Mjesto rada: Osnovna škola – Scuola elementare, RIVARELA Novigrad-Cittanova
* Radno vrijeme:
	1. Osoba nepuno radno vrijeme – 21 sat tjedno
	2. Osoba nepuno radno vrijeme – 27 sati tjedno
* Prijevoz na rad: Novčana naknada do 400 kuna mjesečno
* Plaća: 25 kuna neto po satu
* Vrsta ugovora: ugovor o radu na određeno vrijeme
* UVJETI:
* najmanje završena srednja škola.

Odabir kandidata će se provesti sukladno Uputama za prijavitelje poziva broj UP.03.2.1.02. Svi izabrani kandidati obvezni su savladati program edukacije pomoćnika u nastavi tijekom prva dva mjeseca rada. Kandidati koji su već završili taj program trebaju dostaviti potvrdu kojom to dokazuju, te nisu obavezni pohađati edukaciju. Edukaciju će organizirati Istarska županija u okviru provedbe projekta MOZAIK 2.

**OPIS POSLOVA:**

Osnovna je zadaća pomoćnika u nastavi za učenike s poteškoćama u razvoju pružanje neposredne podrške u razredu učenicima s teškoćama, pomoć u uključivanju u razredni kolektiv, savladavanje socijalno-psiholoških prepreka i nastavnih sadržaja.

S kandidatom/kandidatkinjom izabranom za pomoćnika u nastavi za učenike s poteškoćama u razvoju sklopit će se pisani ugovor u kojemu će biti utvrđeni poslovi, trajanje izvršenja poslova te međusobna prava, obveze i odgovornosti ugovornih strana.

U prijavi na poziv kandidat/kandidatkinja treba navesti osobne podatke (ime i prezime, datum i mjesto rođenja, adresu stanovanja, broj telefona i mobitela) te sve tražene priloge.

Uz prijavu, kandidat/kandidatkinja dužni su priložiti slijedeće dokumente u izvorniku ili preslici:

* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o hrvatskom državljanstvu (presliku domovnice),
* životopis,
* uvjerenje o nekažnjavanju ne starije od 6 mjeseci,

Kandidati koji posjeduju uvjerenje o sudjelovanju u programu edukacije pomoćnika u nastavi, dužni su ga priložiti pri prijavi na natječaj.

Preslike traženih priloga ne moraju biti ovjerene, a polaznici su prije sklapanja pisanog ugovora dužni dostaviti na uvid originalne dokumente.

Nepravodobne i nepotpune prijave neće biti razmatrane.

Pisane prijave s dokazima o ispunjavanju uvjeta iz Javnog poziva moraju biti zaprimljene najkasnije **do 01.9.2016. do 9.00 sati** i dostavljaju se na adresu Škole:

Osnovna škola – Scuola elementare

RIVARELA, Novigrad – Cittanova

Emonijska 4, 52466 Novigrad

 u koju se kandidat prijavljuje s naznakom „Javni poziv za prijem pomoćnika u nastavi za učenike s poteškoćama u razvoju u šk.god. 2016/17“.

Zainteresirani za zaposlenje u više škola dostavljaju sve dokumente u sve škole, a u molbi trebaju navesti škole po redoslijedu interesa.

Radni odnos sa školom će se zasnivati nakon provedenog selekcijskog postupka.

Potpis ovlaštene osobe:

\_\_\_\_\_\_\_\_\_\_\_\_\_\_\_\_\_\_\_\_\_\_

Davorka Parmač, prof.